Document ID: /roh_data/filtered/fineweb-2-filterrobots_roh.jsonl.gz/62397

Concert cun Alexi e Marcus, sonda 27.10.201805.11.2018
Suenter tonta bial'aura havein nus giu il discletg che l'aura ei semidada en Surselva gest la fin d'jamna da nies concert. Ei ha neviu, e las vias eran gest sonda sera fetg schliatas. Tuttina han ver 90 persunas ughegiau da vegnir en sala polivalenta dalla casa da scola si Andiast. Ils dus cantauturs sursilvans han purschiu in oreifer programm che ha fatg plascher als presents duront duas uras. Cun grond applaus ha il publicum incantaus dalla purschida engraziau da cor als cantadurs Alexi e Marcus.